section_heading: Prvi svjetski rat
paragraph_text: 220px|mini|lijevo|[[SMS Babenberg|SMS Babenberg, razarač pod zapovjedništvom kapetana Vukovića 1915. – 1917.]] Na dan 27. lipnja 1914. Vuković je zapovjednik Csepela, koji je djelovao u prvoj grupi Prvog torpednog divizijuna Prve torpedne flotile. Neposredno nakon talijanskog prijelaza u redove Antante 1915., 24. svibnja 1915. pred talijanskim poluotokom Garganom u šestosatnoj bici Vukovićeva flota potopila je talijanski razarač Turbine čije je brodolomce spasila i kasnije odvela u zarobljeništvo u Šibenik. Poslije bitke Vuković je pohvalio držanje dalmatinskih i istarskih Talijana među svojom posadom, navevši da je "nadmašilo sva očekivanja".<ref>Lawrence Sondhaus: The Naval Policy of Austria-Hungary, 1867-1918: Navalism, Industrial Development, and the Politics of Dualism, Purdue University Press, 1994, str. 276. Kao zapovjednik Csepela Vuković je sudjelovao i u bici kod rta Pelagosa 28. srpnja 1915. zajedno s bojnim brodovima Helgoland i Saida, razaračima Lika, Orjen, Tatra, Balaton, Triglav, Dinara, Reka, Velebit, kao i sedam torpednih čamaca. Zahvaljujući sposobnostima, stručnoj spremi i ratnim uspjesima, Vuković je 1. studenoga 1915. promaknut u čin kapetana bojnog broda. S tim činom postao je zapovjednikom bojnoga broda Babenberg, koji je djelovao u sastavu 4. divizijuna. Njime je zapovijedao do početka 1917. godine, a već od svibnja postao je prvim čovjekom suvremene krstarice Admiral Spaun. Od ostalih bitaka u kojima je sudjelovao kapetan Vuković može se spomenuti akcija u kojoj su potopljena tri broda iz združene englesko-francuske flote, kao i zauzimanje Palagruže koju su ranije zauzeli i okupirali Talijani. Tom prilikom jedan talijanski brod je bio prisiljen istaknuti bijelu zastavu. 250px|mini|desno|Kapetan Vuković (desno) iza cara i kralja [[Karlo I. Austrijski|Karla I. te pokraj zapovjednika mornarice admirala Njegovana, prilikom Karlovog posjeta Vukovićevom Admiralu Spaunu u pulskoj luci 1917.]]